**Linda Lingle** (o.s. **Cutter**, s. 4. kesäkuuta 1953 Saint Louis, Missouri) on yhdysvaltalainen poliitikko, joka on toiminut Havaijin kuvernöörinä. Hän kuuluu republikaaniseen puolueeseen.

Tausta ja yksityiselämä
-----------------------

Lingle syntyi juutalaiseen perheeseen Saint Louisissa, mutta muutti 12-vuotiaana perheineen Kaliforniaan. Vuonna 1975 Lingle valmistui Kalifornian osavaltionyliopistosta, Northridgesta (CSUN), pääaineenaan journalistiikka ja myöhemmin politiikan tutkimus.

Myöhemmin hän siirtyi Havaijille, jossa hän toimi aluksi sanomalehtitoimittajana. 

Lingle on eronnut kahdesti eikä hänellä ole omia lapsia.

Poliittinen ura
---------------

Lingle valittiin Mauin kaupunginvaltuustoon vuonna 1980. Vuosina 1991–1999 hän toimi muun muassa Mauin piirikunnan pormestarina. Mauin pormestariksi noustessaan Lingle oli ensimmäinen nainen virassa sekä nuorin virkaan valittu.

Vuonna 2002 Lingle seurasi Ben Cayetanoa Havaijin kuvernöörinä. Linglesta tuli Havaijin ensimmäinen ja koko Yhdysvaltojen toinen juutalainen nainen, joka on valittu kuvernööriksi (Madeleine Kunin valittiin Vermontin kuvernööriksi vuonna 1985). Hänet valittiin uudelleen vuonna 2006. Vuonna 2010 Lingle käytti veto-oikeuttaan ja torppasi samaa sukupuolta olevien rekisteröidyn parisuhteen (engl. *civil union*) mahdollistavan lakialoitteen ja sanoi, että asia pitäisi viedä kansanäänestykseen.

Lingle jätti kuvernöörin tehtävän vuonna 2010, kahden täyden kauden jälkeen, jolloin hänen seuraajakseen valittiin demokraatti Neil Abercrombie. Kuvernöörikautensa jälkeen Lingle toimi mm. lehtorina CSUN:ssa, josta hän lähti vuonna 2015. Vuonna 2012 hän asettui ehdokkaaksi Yhdysvaltain senaatin vaaleissa, mutta hävisi vastaehdokkaalleen Mazie Hironolle. Vuonna 2020 Lingle tuki sitoutumatonta Rick Blangiardia Honolulun pormestariksi.

Lähteet
-------

1. ↑  Hawaii Governor Linda Lingle *nga.org*. National Governors Association. Viitattu 11.8.2011. (englanniksi)
2. 1 2 3  Fischer, John: Linda Lingle Elected Governor of Hawaii *About.com*.  Arkistoitu 13.11.2011. Viitattu 10.1.2011. (englanniksi)
3. ↑  Linda Lingle | Jewish Women's Archive *jwa.org*. Viitattu 6.3.2019.
4. 1 2 3  Governor Lingle Departing CSUN, but Leaves Students with Lasting Impressions  11.5.2015. California State University, Northridge. Viitattu 19.5.2022. (englanniksi)
5. 1 2  Linda Lingle *Jewish Women's Archive*. Viitattu 19.5.2022. (englanniksi)
6. ↑  Hawaii Gov. Lingle re-elected *Usatoday.com*.  8.11.2006. Viitattu 10.1.2011. (englanniksi)
7. ↑  Hawaii governor vetoes same-sex civil unions bill *USA Today*.  2010. Viitattu 19.5.2022. (englanniksi)
8. ↑  Sample, Herbert A.: Democrat Neil Abercrombie elected Hawaii governor *thegardenisland.com*.  2.11.2010.  Arkistoitu 11.8.2011. Viitattu 10.1.2011. (englanniksi)
9. ↑  Final Summary Report (pdf)  6.11.2012. Hawaii General 2012. Viitattu 19.5.2022. (englanniksi)
10. ↑  Honolulu Mayor: Rick Blangiardi Declares Victory, Keith Amemiya Concedes *Honolulu Civil Beat*.  4.11.2020. Viitattu 19.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Linda Lingle** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |
|  |
| Muut | 
* SNAC

 |

 |